Alfs Remzijs

Sers Alfreds Ernests Remzijs (, dzimis , miris ) bija Anglijas futbolists un futbola treneris. Spēlējis aizsarga pozīcijā, bijis Anglijas futbola izlases dalībnieks.

Klubu līmenī spēlējis Southampton un Tottenham Hotspur. 1951. gadā ar Tottenham Hotspur komandu kļuvis par Anglijas čempionu. Anglijas futbola izlasi pārstāvējis no 1948. līdz 1953. gadam, kopumā 32 mačos gūstot 3 vārtus. Piedalījies 1950. gada FIFA Pasaules kausā.

Savu spēlētāja karjeru beidzis 35 gadu vecumā, lai sāktu trenēt Ipswich Town, kas spēlēja pēc spēka trešajā līgā. Uzvarējis gan pēc spēka trešajā, gan pēc spēka otrajā Anglijas līgā. 1962. gadā aizvedis komandu arī līdz Anglijas čempionu titulam. 1963. gadā kļuvis par Anglijas futbola izlases galveno treneri. 1966. gadā aizvedis izlasi līdz triumfam 1966. gada FIFA Pasaules kausā. Savu darbu zaudējis, kad izlase nespēja kvalificēties 1974. gada FIFA Pasaules kausam. Vēlāk vadījis arī Birmingham City un bijis Grieķijas kluba Panathinaikos tehniskais direktors.

Remziju uzskata par vienu no visu laiku labākajiem angļu treneriem.

 Sasniegumi 

 Spēlētāja karjera 
Tottenham Hotspur

 Anglijas Pirmā divīzija: 1950–51
 Anglijas Otrā divīzija: 1949–50

 Trenera karjera 
Ipswich Town

 Anglijas Pirmā divīzija: 1961–62
 Anglijas Otrā divīzija: 1960–61
 Anglijas Trešā dienvidu divīzija: 1956–57

Anglija

 FIFA Pasaules kauss: 1966

 Atsauces 

 Ārējās saites 

Kategorija:1920. gadā dzimušie
Kategorija:1999. gadā mirušie
Kategorija:Anglijas futbolisti
Kategorija:Anglijas izlases futbolisti
Kategorija:Anglijas futbola treneri
Kategorija:Anglijas futbola izlases treneri
Kategorija:Southampton FC spēlētāji
Kategorija:Tottenham Hotspur F.C. spēlētāji
Kategorija:1950. gada FIFA Pasaules kausa spēlētāji
Kategorija:1966. gada FIFA Pasaules kausa treneri
Kategorija:1968. gada Eiropas čempionāta futbolā treneri
Kategorija:1970. gada FIFA Pasaules kausa treneri
Kategorija:Eseksā dzimušie